এমন অবস্থার কারণ ব্যাখ্যা করতে গিয়ে অর্থনীতিবিদসহ তথ্যাভিজ্ঞরা বলেছেন, একদিকে সরকারি বিনিয়োগের কার্যকর ব্যবহার হচ্ছে না, অন্যদিকে চাহিদার তুলনায় যথেষ্ট পরিমাণে বিনিয়োগ বাড়ছে না বেসরকারি খাতে। তাছাড়া যে হারে জিডিপিতে প্রবৃদ্ধির কথা শোনানো হচ্ছে সে বিষয়ে প্রশ্ন ও সংশয় তো রয়েছেই, পাশাপাশি এ সত্যও প্রমাণিত হয়েছে যে, জিডিপির প্রবৃদ্ধির সঙ্গে চাকরির তথা কর্মসংস্থানের সমন্বয় করতে ব্যর্থ হয়েছে সরকার। অর্থাৎ জিডিপির কথিত প্রবৃদ্ধি চাকরির সুযোগ সৃষ্টির ব্যাপারে কোনো ইতিবাচক অবদান রাখতে পারছে না। একই কারণে কথিত প্রবৃদ্ধিই প্রশ্নবিদ্ধ হয়েছে।